Reposaaren tuulivoimapuistoa Tahkoluodossa.
**Suomen Hyötytuuli Oy** on vuonna 1998 perustettu tuulivoiman tuotantoyhtiö. Se suunnittelee ja toteuttaa tulivoimapuistohankkeita, tuottaa sähköä tuulivoimalla ja tekee merituulivoiman kehittämistyötä. Yhtiö omistaa useita tuulivoimapuistoja Porissa, Raahessa, Kalajoella ja Pyhäjoella. Uusia tuulivoimapuistoja on rakenteilla muillekin paikkakunnille. Ne tuottavat sähköä kahdeksalle omistajayhteisölle, jotka ovat Helen (Oy Mankala Ab), Jyväskylän Energia, Lahti Energia, Lappeenrannan Energia, Pori Energia, Tampereen Energia, Turku Energia ja Vantaan Energia.

Sähköntuotantoalueet
--------------------

Yhtiön ensimmäinen tuulivoimapuisto on Reposaaren tuulipuisto, joka rakennettiin vuonna 1999 Porin Mäntyluotoon Reposaaren ja Tahkoluodon ympäristöön. Raaheen rakennettiin Kuljunniemen tuulipuisto, joka siirtyi sähköntuotantoon vuonna 2004. Nikkarinkaarron tuulipuisto Raahessa aloitti sähköntuotannon vuonna 2016 ja Annankankaan tuulipuisto seuraavana vuonna. Reposaaren tuulipuistoa modernisoitiin samalla, kun sen viereen perustettiin vuonna 2017 Tahkoluodon merituulipuistoa. Elinkeinoministeri Jan Vapaavuori ilmoitti marraskuussa 2014 valinneensa Suomen Hyötytuulen Porin Tahkoluodon merituulipuistohankkeen 20 miljoonan euron merituulivoimapuistojen demonstraatiotuen saajaksi. Se on yhtiön ainoa merelle sijoitettu tuulivoimapuisto. Alueella sijaitsee myös Suomen Hyötytuulen opastuskeskus. Jokelan tuulivoimapuisto on wpd Finland Oy:n rakennuttama tuulipuisto Kalajoella, jonka yhtiö osti itselleen vuonna 2018. Pyhäjoelle rakennettu Polusjärven tuulipuisto valmistui vuonna 2022. Se oli alkujaan ABO Wind Oy:n suunnittelema, mutta yhtiö osti hankkeen itselleen ja toteutti sen.

Hankkeet
--------

Yhtiö on ilmoittanut (vuonna 2023), että sillä on rakenteilla Perhoon ja Kyyjärvelle Alajoki-Peuralinnan tuulivoimapuisto, Poriin ja Eurajoelle Oosinselän tuulivoimapuisto ja Siikajoelle kolmen tuulipuiston Kangastuulen, Karhunkankaan ja Navettakankaan tuulivoimapuistojen yhteishanke. Yhtiö on myös kertonut kehittelevänsä seuraavia tuulipuistohankkeita: Alajoki-hanke, Hummastinvaara-hanke, Isokankaan hanke, Karhukankaan hanke, Korpi-Matin hanke, Loukkusaaren hanke, Pesolan hanke, Ulkonahkiainen ja Yhteisenkankaan hanke.

Lähteet
-------

1. 1 2  Yrityshaku: Suomen Hyötytuuli Oy YTJ Yrityshaku. Viitattu 15.8.2016.
2. ↑  Suomen Hyötytuuli Oy / Yhteystiedot SuomenHyötytuuli. Viitattu 2.10.2015.
3. 1 2  Suomen Hyö­ty­tuu­li ostaa Jokelan tuu­li­puis­ton Ka­la­joel­la *kaleva.fi*.  16.08.2018. Oulu:  Kaleva Media. Viitattu 6.11.2023.
4. 1 2  Suomen Hyötytuuli Oy *hyotytuuli.fi*. Pori:  Hyötytuuli Oy. Viitattu 6.11.2023.
5. 1 2  Raahen Kuljunniemen tuulipuisto Suomen Hyötytuuli.  Arkistoitu 11.12.2015. Viitattu 15.12.2015.
6. ↑  Hyötytuulen tuotanto kasvaa kolmanneksella  8.19.2009. Tekniikka&Taloys. Viitattu 10.12.2015.
7. ↑  Nikkarinkaarron tuulipuisto Suomen Hyötytuuli. Viitattu 15.12.2015. [vanhentunut linkki]
8. ↑  Reposaaren tuulipuisto Suomen Hyötytuuli. Viitattu 2.2.2016.
9. ↑  Merellinen offshore-tuulivoimala Tahkoluotoon  21.7.2010. Yle Uutiset. Viitattu 28.4.2014.
10. ↑  Merituulivoiman demonstraatiohankkeeksi valittiin Porin Tahkoluodon hanke  19.11.2014. Työ- ja elinkeinoministeriö, tem.fi. Viitattu 27.12.2014.
11. ↑  Suomen Hyötytuuli – Tahkoluodon merituulipuistohanke *hyotytuuli.fi*.  Arkistoitu 23.8.2016. Viitattu 10.8.2016.
12. ↑
13. ↑   (Arkistoitu – Internet Archive)

Aiheesta muualla
----------------

* Yrityksen verkkosivut